Futbol boʻyicha 2018-yilgi Oʻzbekiston Kubogi. Futbol boʻyicha 2018-yilgi Oʻzbekiston Kubogi (Футбол бўйича 2018-йилги Ўзбекистон Кубоги) – Oʻzbekiston Professional futbol ligasi tomonidan oʻtkaziladigan futbol turniri boʻlib, unda 30 nafar professional klublar ishtirok etadi. 1/32 final bosqichidan boshlab saralash tizimi boʻyicha oʻtkazildi. Final uchrashuvi 2018-yilning 28-oktabr kuni Farg‘ona shahridagi "Istiqlol" stadionida Olmaliqning „AGMK“ hamda Toshkentning „Paxtakor“ jamoalari oʻrtasida boʻlib oʻtdi. „AGMK“ ilk bor kubok sohibiga aylandi.